
NIOBRARA DEANERY EN DAKOTA 
EPISCOPAL CONVOCATION 


Corn Creek Episcopal Mission imahed 
Church of tht Inestimable Gift Oyanke kin 
en Niobrara Deanery en Dakota Episcopal 
Convocation Iwikcemna sakpe sanpa yamni 
kin he econpi. Tuwe wan Bishop Robert IT. 
Clarkson eciyapi otokaheya ekta Nebraska 
qa Dakota henaoskiya Yewicasipi Bishop im 
kin he Sept. 24 1870 en Dakota ehna Convo- 
cation yuhapi kta cin on Wicasta Wakan 
kin hena October 5, 1870, Santee en om mni- 
ciye kta on wicakico. Hecen October 5, 
1870 heehan tokaheya Santee en Dakota 
Convocation kin de yuicagapi. Qa dehan- 
yan inaji.n .sni u kin hee. 

July 9, 10, qa 11 hena icunhan Convoca- 
tion wan nina waste unyuhapi. Wicasta 
Wakan kin zaptan hipi sni, tuka hena wo- 
wayazan yuhapi kin on hipi sni qon hee. 
Qa Delegates oyanke ota etanhan hipi, tuka 
Santee qa Sisseton Episcopal Mission he- 
naos etanhan tinve dan hipi sni okinni taku 
wokase wanjikji yuhapi naceca. 

De omaka titokan hipi kin en tuwe toka 


neya cajeunyatapi kte cin he 'Rev. Percy 


Hougton eciyapi kin hec. De Wosna-Kaga 
kin New York otonwe ekta Okodakiciye 
Wakan Oyanke Itancan unkitawapi kin he- 
ciyatanhan hi, qa Anpetu Wakan Hihanna 
Wacekiyapi kin en wahonwicakiye. Tawo- 
wahokonkiye kin ihunniyan nalion yanka- 
pi waste kin heca, tuka iyotan wicangi ivohi 
token nnmapi kin ektakiya wacinwicakiyuze 
kte cin he sogya qa tukte ohna iwanyag 
econpi kta koya iyojudan unkokiyakapi. 
Tokin tawooyake kin tiyata tiawanhdakapi 
kin hena owicaunkiyakapi nin ecanmi. 

Nakun Minnesota makaobaspe imahed 
Okodakiciye Wakan wanke kin he kiyuspa- 
pi qa waziyatanhan iye tawaiqiyapi woa- 
wanyake (Diocese of Duluth) eciyapi kin 
en Bishop Okihe (Coadjutor) wan Bishop 
Kemerer, eciyapi kin he Convocation unyu- 
hapi kin en woecon kin he wanyag hi. Qa 
iye wohdake kin en heye : Convocation ni- 

tawapi kin ekta hipi kin hena de iwohdakapi 
nawicawahon ece, nakun wotanin wowapi 
en on woyakapi mdawa ece, qa ite icupi ota 
wanmdaka, tuka tohan den wahi qa miista 
on token woecon duhapi kin dena wanmda- 
ke kin hehan “Seba wicastayatapi-winyan 
kin Solomon’ toksape, towijica qa towitan 
on wokiyakapi qonhan iyelica sdonya cin on 
aicimani qa ekta hi kin heehan heye ; “T 
ka en wahi, qa miista on wanmdake sni, he- 
hanyan wicoie kin cetunwahda ; tuka inyun 
okise kin he kaes omakiyakapi sni ye.” 
Eye kin he iyemaceca ce eya oihdake. Tka 
detanhan waki kinhan Haliatonwan wicun- 
, yuhapi kin en de ohna waeconqonpi kta ce, 


eye. 


Iciyamni tuwe titokan ahi kin opeya hi 
qon he Archdeacon Boyle, hee. De Halia- 
i on wan heca tuka Duluth woawanyake kin 
en iye oyate kin ehna Archdeacon yuhapi. 
Archdeacon Boyle Wiyohinyanpaha ota 
akihde omaniyan un ece, qa iyaza omani un 
kin icunhan otakiya wohdagkiyapi s’a ohda- 
ke, tuka de Convocation ed hi kin en de na- 
kalia tokaheya Dakota oyate wan iycmicis- 
ka ce eye. Nakun Bishop Kemerer kici upi 


kin icunhan iyecinka iyopte kin dus inyan- 
ke kin icunhan Bishop huha inatake kin he 
wihdi un qupi iyadi kin eekiya wasagya 
ahan ca canku yusokpapi ekta mahen iyaya- 
pi Bishop oyake cin he okise kaes oniciya- 
kapi sni ce eye. 

Yankton otonwe etanhan Dean Edgar F. 
Siegfriet tiwahe tawa om, qa Redfield oton- 
we etanhan Rev. H. C. Crellin qa tawicu 
hena hipi. 

Omniciye kin en taku iwohdakapi kta owa 
yanke kin iyehantu eca wica, winyan qa te- 
capi koya ptaya mniciyapi ece. Qa oko 
ohnana isnasna mniciyapi ece. 

Bishop omaka wanji imahed token wowa- 
si on ©omani econ kin en taku tona econ kin 
hena on oihdake. He ihdustan kin iyokihe 
Wasicun qa Dakota Wosna-Kaga henaos on 
wokiksuye Wocekiye econpi. “Wakantanka 
wicasta tawa” kin denaos nina tehan wowasi 
econpi. Rev. Aaron B. Clark, omaka wik- 
cemna yamni sanpa sahdogan hehanyan 
South Dakota imahed wowasi econ, de iyo- 
hakam nakun omaka nom Hawaii wita ekta 
wowasi econ. Rev. Luke C. Walker, omaka 
wikeemna sakpe sanpa nonpa hehanyan iye 
ta oyate kin ehna Wotanin-waste ayapi on 
wowasi econ omani. 

Convocation en Woyustan Tona Ka- 
gapi Kin 

1. Tipi Wakan iyohi “Anpao Kin” 
mazaska topa on okiyapi kta yustanpi. 
Nakun Wopida Anpetu November 30, 
1933 en wocekiye econpi kinhan wom- 
naye tona oyate kin kiqunpi kin hena 
“Anpao Kin” tawa kta he aikoyagya 
kiciyustanpi. Fie kieiksuya po. 

2. Makohdaptapi oyanke (Reserva- 
tion kin iyohi Convocation econpi eca 
wokasote aikoyake ecee kin heon ma-l 
zaska wikeemna ($10.00) mnayanpi qa 
hena tukten oyanke wan en Convoca- 
tion econpi en oyate unpi kin wicaqupi 
kta yustanpi. De ataya unkiksuyapi 
kta iyececa lice cin hee. 

3. National Council etanhan, Bishop 
Burleson wowapi wan unqupi kin he, 
qa Haliatonwan oyate ikiciyuskinpi wi- 
coie unqupi, Archdeacon Boyle hosihi 
kin hena yamni itkom awicayuptapi 
kta Convocation Itancan kin wanjikji 
econwicasi. 

4. Santee, Nebraska en omaka ota 
Mr. Frederick B. Riggs, hunkake om, 
Dakota oyate kin ekta itoheya waoki- 
hiya wowasi econpi kin on Convoca- 
tion etanhan yuonihanyan wopida qa 
woiyopa stake wowapi wanji kicagapi 
kta yustanpi, ecin iye wanna Wayawa 
tipi awanyake kin he etanhan enakiye 
qa asnikiya un kte cin heon. 

5. Convocation tamazaska $215.39 de- 
han Mazaska Awanyaka yuha un kin 
etanhan $150. Dakota Wicasta Wa- 
kan Tawomnaye en ye kta yustanpi, 
nakun $50. “Anpao Kin” qupi kta 
yustanpi. 

6. Tokata omaka oyanke tukten Con- 

vocation yuhapi kte cin he Bishop iyej 
kahnige kta yustanpi. j 

Anpetu yamni oweeinhan Convocation j 
econpi kin he icunhan hihanna iyohi Wotapi 


Wakan icupi; Anpetu Wakan kin 265 wote- 
sni Wotapi Wakan kin he ikikeupi. Anpetu 
Tokaheya kin en ake iyecen 206 icupi, qa 
Anpetu Inonpa en 251 icupi. 

Ehake taku wanji naunhonpi kte cin he 
oyate kin womnaye eciyatanhan mazaska 
tona ahipi kin hee. Yunkan he decetu : 
Winyan $1,873.64; Tecapi $634.47; Wica 
$348.30; B. C. U. $84*80; B. S. A, $76,10; 
Convocation en wocekiye econpi icunhan 
womnaye tona icupi kin $59.68. Hecen ata- 
ya yuwitayapi kin en $3,076.99 henakeca 
ahipi. Dena ataya Wahna-wosnapi kin 
akan ehnakapi qa Wakantanka wakiyusna- 
pi. Bishop kin woyawaste eye qa enakiya- 
pi. * 

1 

Convocation ihunniyan Wamnaheza. 
Wakpa en oyate unpi kin nina tanyan taku 
owasin on unkuwapi kin heon Rev. Herbert 
H. W r elsh qa Mr. Dominick Long Bull he- 
naos wopida wowapi wanji kagapi kta econ- 
wicasipi. 

Convocation Itancan, Rev. Dallas Shaw; 
Wowapi Kaga, Rev. Cyril C. Rouillard ; 
Mazaska awanyaka- Rev. John B. Clark; 
D’ulia cantetinsya nape unnivuzapi. 


-o- 


WOsNA-KAGA WAN HDUONIHANPI 

Allen, S. D. Oyate oksantanhan unkiwi- 
tayapi qon hed opeya Corn Creek Episco- 
pal Mission itimahed St. Andrew Sunkaki- 
ciyapi unpi kin he iye towiyukcanpi on lita- 
yetu wanji en Rev. Dallas Shaw, iye Priest 
tawapi kin he cokata ahihnakapi, qa omaka 
wikeemna kici unpi kin heon woyuonihan 
ecakiconpi kin hee. Woecon tanka kin de 
en ayucoya nina dowanpi, wacekiyapi qa 
nakun wohdakapi. Woecon kin de, en wa- 
kanheja tona Rev. Mr. Shaw Baptisma Wa- 
kan wicaqu kin etanhan onge Convocation 
ed hipi kin hena walica wasteste aupi qa Mr. 
Shaw qupi. Nakun candi opeton kta on ma- 
zaska sahdogan qupi. Tona WYsna-Kaga 
waawanyaka kin de ihukuya wowasi econpi 
kin ataya cokata woecon kin de en opapi. 
Woonspe tanka kin de Bishop qa tona ed un- 
cjonpi kin hecetu lica ohna waeconpi kin 
wanunyakapi. Tuka iyotan Mrs. Emily 
Shaw hena wanyake qes unkecinpi. Mrs. 
Shaw Convocation icunhan wayazanka 
wanke kin he icanteunkicisicapi, tka akes 
iye kin wocekiye qa Wotapi Wakan ko on 
tanyan okiyapi qon he wopida heca. Taku 
tanka St. Andrew wanyagunkiyapi kin deon 
tona waeconpi kin hena Wakantanka Iye ta- 
ku econpi kin hena yawaste kta iceunkiyapi. 

o — 


Catechist qa Helper Wicakagapi. 

Allen, S. D., July 11, 1933.— Convocation 
econpi en de anpetu kin en 4 :00 p. m. hehan 
Mr. James Yellow Cloud, Mission otonwe 
etanhan, qa Mr. Harvey EeClair, he Green- 
wood etanhan henaos Wawokiya wicakaga- 
pi. 

Mr. Oliver Sun Bear, Ma-jiderson etanhan, 
qa Mr. Solomon Slow Fly, Moshier etanhan 
kici Catechists unpi kta wicakagapi. 

Bishop Roberts, Dean David Clark, Rev. 
Dr. Joyner qa Dean P. H.; Barbour hena 
woecon kin de en okiciya econpi. 

June, July-August, 1933 


ANPAO KIJSL 

Santee, - - - Nebraska 


Millard M. Fowler - - Publisher 


Anpao — The Daybreak, is published in the inter- 
est of the Protestant Episcopal Church among the 
Sioux Indians of the Northwest 

The subscription price is 50 cents per year, two 
years one dollar. 


Executive and Editorial Office, Mission, S. D. 
Rev. Paul H. Barbour, Mission, S. D, ) Editors 
Rev. C. C. RoMllard, Pierre, S. D. \ 


Entered at the Post office at Santee, Nebr., as 
second class matter, and! accepted for mailing at 
special rate of postage provided for in Section 1103 
Act of October 3, 1917, authorized May 17, 1920. 

The months in which the Anpao is issued are: 
Jan.-Feb., Mar., Apr.-May, June, July- Aug., Sept.; 
Oct.-Nov., Dec. 


(THE DAYBREAK) 

Wi akenonpa (one year eca) kaspapi zap- 
tan kajujupi kta. 

Wi wikcemna nonpa sanpa topa (two 
years) eca mazaska wanji kajujupi kta. 

Money Order, Mission, S.D., on opeton- 
pi qais wowapi askape Rev. Paul H. Bar- 
bour yekiyapi kta. 

Report of Anpao Kin to Convocation, 1933 

Deficit as reported at 1932 Convocation 
$9.92. 

Received from Chapels : 


Cheyenne River 

S. Thomas 4.00 

S. Andrew 4.00 

Emmanuel 4.00 

Lower Brule 

Messiah 3.00 

Corn Creek 

Trinity ■ 4.0C 

Hope 4.0C 

Mediator 1.0C 

Inest. Gift 8.21 

All Saints 4.4C 

Grace 1.3C 

S. Philip 2.5C 

S. Mary 3.55 

S. Barnabas . h.CK 

Gethsemne 3 

Rosebud 

All Saints 4.0C 

Holy Inn 3.5C 

S. Peter 4 ' 

S. Thomas 3 :5C 

Calvary 2.00 

S. Mark 4.00 

i Trinity 4.00 

Sisseton 

S. Janies 4.00 

'.Standing Rock 

S. Elizabeth 7.58 

S. Thomas 70 

Holy Spirit 4.51 

Good Shepherd 1-25 

Y ankton 

S. Philip 4.00 

Holy Fellowship 2.00 


Total received from chapels .... 104.04 


1932 Convocation offering 48.60 

Individual subscriptions 14.00 


166.64 


Paid for six issues : there were seven ; 


we still owe for one: 147.00 

Postal cards for notices 1-50 

Balance on hand 8.2 2 


166.64 

N. B. We have on hand $8.22 ; We owe for 
the May issue $24.50; that is, we have a de- 
ficit of $16.28. 

P. H. Barbour 

Hecetu Thomas Heminger, Marthew 
King, Reuben Estes. 


WTCATA O YAK API WAN 

“Tokin wookiye en okihpa qa iyoyanpa 
ohinniyan kin on iyoyamyapi nunw e. ' 

Rev. Luke C. Walker, Priest. 

April 22, 193. heehan Lower Brule Epis- 
copal Mission kin en Rev. Luke C. Walker, 
Wosna-Kaga kin he, ‘Nitaokiye tona wico- 
ni tona wiconi kin detanhan wokokipe qa 
wowacinye nitawa ohnavan iyayapi kin, 
hena on Nicaje wakan kin unyawastcpi ; 
wowastedake nitawa qa waecaniconpi kin 
en ohinni aicahwicayaye kta e ionsiwicada 
ye, qa unkis woonspe waste itawapi kin 
otaunpapi kta e wowaste unyaqupi kta, 
iceunniciyapi, unkeyapi ece kin ohnayan 
yutokan eunkiciyakupi. 

Taku econ kin etanhan onge wanunyaka- 
pi, tuka he isanpa taku nina ota econ yanka 
hena Wakantanka Isnana sdonya un. 

Taku tona iyotan on Mr. Walker unkik- 
suyapi kta iyececa kin he ota, tuka ataya ca- 
jemdate kte cinhan owakihi kte sni. Heon 
tona oyakapi nawalion qais wanwecimdake 
kin wanjikji omdaka wacin. 

1. Omaka 1871 en May 20 ostan Deacon 
kagapi, qa December 3, 1876 heehan Priest 
un kta econsipi. Ataya omaka 62 hehanyan 
taoyate kin ehna Wotanin-waste ayapi kin 
on wowasi econ omani un. 

2. Santee, Nebraska, en October 5, 1870 
heehan tokaheya Dakota Convocation econ- 
pi kin en opa qa hetanhan omaka iyohi wan- 
jina yusna sni u qa eced hekta omaka 1932 
en Cheyenne River Episcopal Mission ekta 
Ascension Church en Convocation econpi 
qonhan he ehake Convocation un eced wan- 
kalian. 

Priest kagapi kin omaka 1876 qa 1916 he- 
hanyan Lower Brule en Episcopal Mission 
hen Wosna-Kaga Waawanyaka un. Asni- 
kiye kta omaka 1916 en kiciyustanpi qon- 
han Kul wicasa kin Wiyatke (Loving Cup) 
wan mazaska ojuna omnayanpi qa Mr. 
W alker teliindapi kin on ataya qupi. 

July 1, 1875 ohna Wakankiciyuzapi Woe- 
con otapeya “Tona Wakantanka wicayuo- 
konwanjina kin wicasta tuwedan wicayu- 
kinunkan sni nunwe.” eyapi kin he ahopeya 
unpi, heon July 1, 1925 heehan Holy Com- 
forter Church en Wakankiciyuzapi econ 
ehantanhan omaka 50 hihunnipi kin heon 
Wokiksuye woecon wan wicakicagapi. 

April 25, 1933 heehan 3 :00 P. M. en St. 
Alban’s Church ohna Rev. Luke C. Walker 
tancan kin yuha ehake wacekiyapi. Wowa- 
pi Wakan oehde qa Psalm 29 hena Rev. 
Paul H, Barbour eye. Wasicun ia qa Da- 
kota iapi. napin ohna woonspe kin yawapi, 
Rev. John DeCory qa Rev. J. A. Klein he- 
naos woonspe kin yawapi. Rev. C. C. 
Rouillard Dakota iapi ohna wowahokonkiye 
eye; qa Bishop Roberts he Wasicun ia wa- 
hokonwicakiye. Wowicada qa Wocekiye 
hena Dean W.. Clark econ.. Dean C. H. 
Gesner, Pierre etanhan ;■ Rev. Thomas 
Rouillard, Okreek etanhan; qa Rev. K. B. 
Woodruff, Wakpala etanhan hena nakun 
Wosna-Kaga en unpi. Mrs. Arthur Klein 
candowankiye. Bishop Roberts iye Wica- 
hapi makoce en woecon kin hena yustan. 
o 

THE HOLY CROSS HYMNAL 

Wm. H. O’Connell, Boston, Mass. 

HYMN No. 20 

Wiconi Hecetu on Wocekiye Wan 

I 

Wawicaqupi onspemakiya ye, 

W ani kin el tawacin sice sniyan 
Mahunke sni sa wasag mayaye kta, 
Nitowitan kin on, ohinniyan. 

II 

Makakije sa yazankda sniyan 
Wamayasi el wisi wanice sa 
Wowicake ikiye omakiya. 

Wacinyanpi suta kin maqu ye. 

III 

Wamasi ye, asniwakiye sni sa 
Makakija, nitawacin oknayan, 

Wowasi mikdustan, wani henala, 

Niye ekta, Itancan waku nin. — Amen. 


CORN CREEK 
Episcopal Mission Wotanin 

Trinity Church etanhan “Anpao Kin” ake 
wayaotanin cisi kte lo. Lecala winohincala 
wan unkitapi, eya maka wiconi kin he April 
27, 1933 he ogna ayustan. He kuje na wan- 
na hunke sni aye cin icunhan Koskalaka na 
Winyan Omniciye hena ohinni el unpi, na 
tanyan okiyapi Wocekiye ekiciyapi na ecel 
wanna te, yunkan el awanyakapi na lila oi- 
yokipiya wocekiye hena econpi. Wicahapi 
makoce ekta unkloipi kin icunhan Rev. Mr. 
Dallas Shaw el unkicipi un na woecon kin 
hena econ. Te cin le Wanblilutanwin eci- 
yapi. Le el cinca nom unpi kin cantesicapi 
kin heon wicasa yamni kin lena wowaho- 
konkiye na wokikcanpte eyapi. William Ig- 
muluta, Morris No Horses na Charles S. 
Cloud lena eepi. Wowasi Wakan eciyatan- 
han wasagwicayapi kin heca. Ake May 2, el 
Winyan Omniciye etanhan wocantesica yu- 
hapi kin wicakicopi, el wocekiye eyapi na 
wowicaqupi. Mr. Edgar Y. Baer wocekiye 
econ. Mrs. Esther No Horses na Mary 
Plants Arrow wokikcanpte wicoie eyapi na 
wocantesica yuhapi kin is eya itkom wopila 
eyapi. Cantewasteya woecon kin glustanpi. 
Waeconpi kin lena ataya nahanhcin tecapi 
ececapi, tka wocekiye kin eciyatanhan lila 
wowasi econ wacinpi na wowasi kin econ 
omanipi lo. Ohinni wocekiye kin on unyek- 
suyapi nin ecanmi. 

Lecela Trinity Church ogna Wotapi Wa- 
kan icupi, May 14, heehan, na wica 14 na 
winyan kin 11 lenakeca Wotapi Wakan ikik- 
cupi. Icunhan wakanheja wan Baptisma 
Wakan qupi, George Bird hee. Waekiciya- 
pi kin : Jessie B. Bear, John B. Bear na Sid- 
ney L. Crow; Hunkakepi kin; James na 
Nancy Bluebird. Rev. Dallas Shaw woecon 
kin lena econ. — Charles S. Cloud, Yuotanin. 

n 

“Ehannahcin Tuwe Wan” Tiyopa kin ci- 
qadan qa canku kin nakun ocistiyedan kin 
he wiconi iyahde kta kage, qa Canicipawe- 
ga wan on wapetogton ehnake. Qa malipi- 
ya wokiconze iyulidoke kin he, Wakantanka 
tokiconze kin tokaheya akitapi qa nakun to- 
owotanna odepi kin hee kta, he ohna kalinih 
ehnake.” 


Anpao. Kin: — Mitakuyepi tona Anpao Kin 
lawapi kin. Taku wan otehika ca lehanl 
slolwaye kin on, na icunhan tokel oyate kin 
oslunlap ica he waglaotanin kta wacin ye. 
Yunkan wicasa mitawa temafiinla qon he 
December 23, 1932 qon hehanl toka wokuje 
wan hiyagle na hetanhan ikakije kin icun- 
han akisni wacin can na pejuta on wacin 
eyas ; hiya tokesa T’awa iyehantu micila he- 
cin hecetu kte lo eye. Na ecela wocekiye 
kin hee igluzeze lipayin,. na ecel iyekicihan- 
tu welaka anpetu wan tanka JESUS 
CHRIST Kini kin icunhan ins wicasa mita- 
wa kin tyaye. Leon ihankeya otehika keyas 
akes Easter Anpetu kin ostan iyaye kin on 
okes pnvala. Tokas wancag WAKAN- 
TANKA waonsila kin anpetu tawa kin ostan 
ikikcu sece ecanmi. Ho yunkan tokel okihi- 
ka wicasa mitawa kin lila wocekiye wicala 
heca, na taku waste ecela iyukcan na hecel 
cin. Ho hecel kuje kin icunhan Allen eciya- 
tanhan Winyan Omniciye kin woyute was- 
teste ota on wokahipi na eya enanakiya na- 
kun okiyapi ho lena lila wopila tanka heca. 
Wicasa kin le omaka 24 kici waun, na tohin- 
ni taku on iyopemaye sni, atewaya iyecel 
mayuha, ho yunkan teliiya omakilian. Wa- 
kanheja yamni ob amayustan qeyas wanna 
iyuha oicihipi, lena wakanheja kin ob lila te- 
liiya waunkipapi ; canke atkukupi kin tan- 
yan lipayin kta cinkiyapi, na wicahapi ogna- 
ke wan lila wastelica kaglipi, na wanalica 
wasteste ko aglipi. Ho hecel cinpica ecel 
lila tanyan lipaye. Ho mitakuyepi le woa- 
kipa kin teliika eyas tipi wan ogna unqonpi 
kin el timahel wocekiye lila econpi na Wo- 
tapi Wakan kin ota akigle qupi. Ho leon 
icante untinzapi selececa. Ho mitakuyepi 
oteliike na icunhan luonihanpi kin lena on 
lila pila unyayapi. Ho wicasa mitawa kin 
he Mr. Thompson Brown Bull, eciyapi.— 
Mrs. Lena Brown Bull, Yuotanin. 

WOONSPE NO. 2 DACOTA WOONSPE NO. 2 

YEWICASPI KIN OftANYANPI QON ON WOONSPE OOKUWA KIN 

Anpetu Wakan Ska Qais (Pentecost) Olianyanpi 2: 

Woniya Wakan kin wawicaqu kin. Olianyanpi 2:1 13, yawa wo. Wakantanka Cinhintku 
kin Ihdutanin kin he iyokihe taku iyotan tanka yawapi nonpa kin he taku akipapi kin de 
hee. Jesus Ihdutanin kin he iyecen, de is eya wakiconzapi kin heca, akantanhan wanya- 
kapi wowapetokeca kin qa mahentanhan wowicake hca tawa kin hduha un. Wowapeto- 
keca kin dena yamni: (1) “Tate”, St. John 3:8, he wanyaka lye Taniya kin on wicasta 
kin awicaniya kin he wowiyukcan heca kin he tate kin yuatanin. (2) “Peta,” wicasta kin 
wowaditake qa skiniqiyap'i kin on ojuwicaye kta cin kin heon Wakantanka lye wicasta 
kin nina wastewicadake kta e iditake kin hee. (3) “Wicaceji” toktokeca on iapi. Wotan- 
in-waste kin wicasta owasin owicakiyakapi kin ed akantanhan wowapetokeca kin hee. 
Taku awicakehan toketu hinhde (mahentan ian wowicake lice cin) cin he Jesus ihakam 
unpi kin ospaye wan onsikapi, canwankapi qa natunkapi qon he etanhan AVoniya AVa- 
kan kin ed wicahi kin eciyatanhan, wicasta kokipe sni wowasi econpi kta qa Wotanm- 
waste kin oyakapi kta iditaka hinhdapi qon hee. Hecen de eciyatanhan Okodakiciye 
Wakan, Wanjidan, Owancaya qa Wahosiyepi kin eciyatanhan kin he icage kin hee. 

Olianyanpi 2: 12-13. Woyutokeca woptecasni kin deon oyate kin ehna nina otakiya 
itokecapi hinhde kin heca. 

PETER YUTOKECAPI KIN IE. 2: 14-40, yawa wo. Peter hekta anpetu wakan 
oko sakowin kin heehan (Wotanin-waste on Woonspe Ookuwa en Woonspe No. 42) 
wikoska wan tiyopa awanyake cin wanyake kta wowaditake iyenakeca yuhe sni qon 
hee dehan Jerusalem en wicota unpi kin wicitokam inajin qa Christian wowahokonkiye 
tokaheya kin he wicaqu. Wowahokonkiye tawa kin okiyuspe yamni. (1) 2: 14-21 he- 
na (akta yawa) wo. Woecon kin dena on Joel waayata wicasta kin taku eye cin yue- 
cetupi. Joel 2: 28-31 hena eciyatanhan Peter, Pentecost qais Anpetu Wakan Ska en 
taku toketu hinhde kin dena Wakantanka tawowasi kin hee kin he wicakiyutanin. 
Qa (2 :19-21 en) Woyaco kte cin on waktawicaye. (2) 2: 22-36. Christ Kini qa wan- 
kan Kihde cin he eciyatanhan Pentecost Anpetu kin he icage, hecetu kte cin he David 
wicastay atapi kin he ehanna (Psalm 16:) kin en oyake. 2: 23, en St. Peter waditake 
hinhde kin he canpteli abdeza wo, hetu ca tona wahokonwicakiye kin hena Jesus Can- 
icipawega akan ktepi iyawicaonpe. 

(3) 2:37-40. Wakantanka wosihda tawa kin he etanhan niniqiyapi kta yacinpi he- 
cinhan, Baptisma AVakan qa woiyopeiqiye eciyatanhan Woniya Iwahoniyanpi kin de 
eihdaku po. Wawicaqupi kin he nitawapi. Icu po. 

WICOMNIHECA; AICAGA; TAKU OAA^ASIN PTAYA YUHAPI. 2: 41-47. 
Yawa wo. Wowahokonkiye kin de eciyatanhan 3,000 Jesus ed sutaya iqiqupi. Hece- 
tuwanjica Juda wicasta waste kin hecapi, esta Christ etanhan wowasi kin on wowape- 
tokeca topa kin hena icupi, qa nahanlicin hena owasinna unyuhapi. Taku topa kin 
dena en katinya opapi ece : (1) Wahosiyepi kin Okodakiciye Wakan kin on waonspeki- 
yapi kin (Unkis AVowicada unkitawapi kin hena en) ; (2) Qa Odakonkiciyapi tawapi 
kin (Unkis Wahosiyepi Taanpetupi kin hehantanhan owecinhan hohpi wanjidan uye 
cin eciyatanhan Bishop, Priest qa Deacon, hena AVicasta Wakan Obe kin ohinniya un- 
yuhapi) ; (3) Aguyapi kiyuspapi kin (Wotapi Wakan Woecon unkitawapi kin); (4) 
Wocekiye kin (Widwitaya woohoda econ-qonpi en). Taku econpi kin wanji dehan 
unyuhapi sni kin he 2:44, en “Taku owasin ptaya yuhapi” qais 2:45, woyuha yuhapi kin 
kicipamnipi woecon kin hee. (Ohanyanpi4 :32-5 :1 1, en taku toketu oyakapi kin he 
wanyaka wo). Olianyanpi wicowoyake Inonpa kin de unkihunnipi kin en taku wicite- 
owapi iyecen wanyaka unkokihipi kin he Okodakicye Wakan opapi kin hena wowasi to- 
na econpi kta yanke cin hena econ wastedakapi on eced econpi kta skanpi kin hee. 


Okodakiciye AVakan Owancaya wicawada kin de CHRIST Tancan kin hee, qa he 
en tona Baptisma Wakan wicaqupi kin hena otoiyohi huha kiciyapi, heon AVicatancan 
km de en kiciyuomdecapi wanice kta ; qa wicahuha kin hena otoiyohi awakicicinpi kta.” 

WICATA OYAKAPI WAN 


Rev. Aaron Baker Clark, Priest 

Tokin wookiye en okihpa qa iyoyanpa 
ohinniyan kin on iyoyamyapi nunwe.” 
January 27, 1851 - May 18, 1933 

May 18, 1933 heehan San Diego, Califor- 
nia ekta Rev. Aaron Baker Clark maka akan 
wiconi kin ihunnikiye. Dakota oyate kin 
ehna ehanna Bishop Hare wowasi econ kin 
okiyapi qon ake wanji iye Itancan tawa kin 
ekta kicopi. 

Omaka 1889 en Bishop Hare yamna on 
South Dakota ekta hi qa Rosebud Episcopal 
Mission en omaka 28 hehanyan Wosna-Ka- 
ga tokapa un. Womniheca yuha qa waoki- 
hi qa Dakota tanyan sdonwicaye kin he on, 
qa iapi tawapi kin nakun owayupika heon 
hen taku ataya tanyan icage kin hee. Tipi 
Wakan ota kaga, tuka oyate kin etanhan 
onge iyotan wicasta iyecen unpi kta wica- 
kaga kin hee. 

Rosebud Episcopal Mission woawanyake 
tawa kin he omaka 1917 en iye cinca tokapa 
Rev. John B. Clark icu. Hehan Mr. A. B. 
Clark Hot Springs otonwe en omaka zaptan 
wowasi econ qa hetanhan ake Sisseton oya- 
te ehna nakun omaka zaptan wowasi econ. 
Qa ake Rev. John B. Clark atkuku tohe kin 
icu qonhan tehan Hawaii wita kin ekta oma- 
ka nonpa wowasi econ. 

Dakota qa AVasicun napin ekta nina kini- 
hanpi, oyate ektakiya tohanyan waecon kin 
ataya owa ehnakepicasni ecin taku mahetu- 
ya kin hena wicista on wanyakepicansni kin 
heca kin heon. 

Dakota iapi kin wastedaka qa onspeiqici- 
ya qa Wocekiye Wowapi qa Odowan yuie- 
skapi en opa. Dehan wokajuju kicupi kta 
ape un qa toni kin tona sdonyanpi kin hena 
wopida unyuhapi kin hee. 

o 

B. S. A. TREASURER’S REPORT 

Pierre, S. D., July 14, 1933. — St. Andrew 
Oadetka yaunpi teciliindapi kin : : — 

Convocation itokam anpetu nom omniciye 
duhapi kin he icunhan Oitancan apiwicaya- 
kiyapi qonhan mazaska awanciciyakapi kta 
dustanpi kin he woyuonihan tanka heca, he- 
on mis itkom tohanyan owakihi tanyan eca- 
mon kta hecen awacanmi. 

Wetu Omniciye kin en mazaska tona iwa- 
cu, qa iyoopta taku on mnayayapi ektakiya 
wokajuju ecamon kin he decetu. 


Receipts 

N. C. F $ 66.10 

N. W. C 10.00 

Wetu Omniciye Wokasote 4.10 

Taku icajeyatapi sni kin 6.17 


Ataya iwacu kin 86.37 


Expenditures 

N. C. F $ 66.10 

N. W. C 10.00 

Wetu Omniciye Ex. F 4.10 


Ataya wakajuju kin 80.20 


Hecen dehan mazaska sakpe sanpa ma- 
zasana akesakowin ($6.17) yuha waun. 

Mazaska Awanyaka nitawapi kin, 

Cyril C. Rouillard 

Martin, S. D., July 15, 1933. — Anpao Kin: 
Allen, S. D. el July 9-10-11, 1933 ehan Omni- 
ciye Tanka kin (Indian Convocation) econ- 
pi kin he lecetu : South Dakota imahel 

Ptaya Owoglaka ota lila tanka na waste he 
iyehanyan econqonpi sni naceca, tka lila 
tanyan na taku eyas cantewasteya, anpetu 
yamni kin ojula, wiciyokipi, iwicawaste na 
oniwicabliheca kta ognayan woecon kecan- 
mi. 

July 11, 1933 anpetc kin he el Convocation 
kin woecon kin iyuha tanyan glustan, na 
enakiya, omaka iyohi mniciyapi kin le Iwik- 
cemna Sakpe akeyamni (63rd) yunkan hel 
opta Convocation tona tanka na waste kin 
le el opa yawapi. Ahitipi kin hena wicaya- 
wapi yunkan wakeya 301, wicanagi 1105, 
canpagmniyanpi 186, iyecinka inyanke (na- 
popopena) 168. Caniyohanzi tanka yamni J 
na wakeya tanka wan ohlateya wocekiye na 


mniciyapi kin lena econpi. 

Anpetu AVakan July 9 woecon kin ; tokeya 
mazaskanskan 6 :30, ehan Itancan fltayetu 
Wotapi wocekiye kin he econpi, hetanhan 
wacekiye wicasa woglakapi na owicolian 
toktokeca on anpetu kin ojula, ecel hanhepi 
ekta 10: apa hehan Iyunkapi Wocekiye kin 
he eyapi. 

Anpetu Tokeya ehan ihankeya wicota se- 
le, lakas wicokan iyaya isi cola wotapi kin 
wicayawapi yunkan 1185 henakecapi. Tona 
iye tiyata waspaniciyapi, nais Tipi Wakan 
ihukuya (basement) el wotapi kin hena wi- 
cayawapi sni. Wicanagi 1600 wahecetuya 
Convocation kin le el hipi iwanyakapi. 

Anpetu yamni kin ojula waste, maste eyas 
magaju sni, woicase wanice taku iyuha tan- 
yan inyanke, canke iyuha cantewasteya 
kiblecahanpi. — Mr. AVilliam M. Robertson, 
(Pogetanka) Yuotanin. 

Convocation Omniciye hee cin itokab na 
itokan omniciye toktokeca yuke, na hena is 
eya woecon na womnaye yuhapi. Brother- 
hood of St. Andrew na Brotherhood of 
Christian Unity henayoza. Omaka iyohila 
Convocation itokab, eyasna mniciyapi, na 
nakun Convocation inyanke kin icunhan om- 
niciye toktokeca yuke. Wica ece. Winyan, 
Tecapi, lena iye tohanl cinka mniciyapi na 
woecon tawapi kin hena glustanpi. Omnici- 
ye tonakeca kin hena otoiyohi mazaska ahig- 
nakapi kin lena ee. 

Brotherhood of St. Andrew $ 76.10 

Brotherhood of Christian Unity . . . 84.80 


Men’s Offering (Wica Tawomnaye 348.30 

Tecapi kin (Y. P, F.) 634.47 

Winyan (Woman’s Auxiliary) ... 1,873.64 
Enanakiyatanhan (Loose offering) . 69.68 

Ataya $3,076.99 

Anpetu ehake qel Itancan fitayeiu Wo 
tapi tawa woecon el icupi kin 262 henakeca- 
pi. Anpetu yamni taku econpi kin iyuha 
oyakapi ehantans “Anpao Kin” ojula kte.— 
AVilliam M. Robertson. 

— — o 

Hare School at Mission, South Dakota, 
the industrial school for Indian boys, is 
gradually gaining recognition from the gov- 
ernment and other officials. It is the only 
school of its kind in the Indian country, 
Bishop Roberts says, and he feels that its 
value for developing young Indian manhood 
cannot be over estimated. 


The first Christians after their Baptism 
continued steadfastly: (1) In the Apostles’ 
doctrine or teaching; (2) they continued 
steadfastly in the Apostles’ fellowship ; that 
they submitted themselves to the Apostles’ 
authority, they did not separate from them 
and elected and set up a Ministry of their 
own making; (3) they continued steadfastly 
in the breaking of the bread; that is the 
constant celebration of the Holy Commun- 
ion as their chief act of worship, and (4) 
they continued steadfastly in the prayers. 

ANPAO— THE DAYBREAK 


ROSEBUD 

Episcopal Mission Wotanin Kin. 

Wicata Oyakapi Wan. 

Hekta Jan. 21, 1933, wicokan hiyaye wa- 
hehanl Mrs. Zallie Knife, maka wiconi kin 
ayustan. Wikoskalaka kin le Okolakiciye 
Wakan kin el wacinyepica heca tka, ungnu- 
nipi, wikoskalaka kin le inila un, hececa esa 
taku waste econ kte cin katinyan econ ece. 
Okolakiciye Wakan kin he el patanwanjila 
han. St. John Tipi Wakan kin el omaka 
watohanyan Winyan Omniciye Itancan un, 
na tanyan wowasi econ. Wikoskalaka kin 
le waniyetu 41 henakeca; hignaku na cinca 
wica yamni na wicincala wanji hena otiwo- 
ta kin el awicayustan, owicakihansunkeca, 
esa iyotan atkuku sunkaku wan istagonga 
ca gluha na tanyan awanglake Qon he onyan 
iyaye, canke awicakehan wotelii eyapi kin 
heca akipa. 

Jan. 22, 1933, litayetu kin el Rev. Stephen 
H. King, kici ekta unhipi. He Mr. Isaac 
Knife leksitku. Mr. Knife, he St. Andrew 
Sunkakiciyapi opa, leon heca mnalakecin 
hanunkiktapi. St. Andrew Sunkakiciyapi 
yugekel el unqonpi ; he hanhepi kin opta 
opa tona el unpi kin hena oyasin wanji itog- 
tog wowahokonkiye na wokikcanpte eyapi, 
wicoie wasteste ewicakiyapi he waste. 

Jan. 23, 1933, 1 :00 p. m. St. John Tipi Wa- 
kan kin ogna Wicaliapi Woecon kin Rev. 
Stephen II. King, na Mr. James Kills Plenty 
econpi, lila wicota oksantanhan ahi, hecel 
woiyokisice kin eekiya oiyokipiya wicaliapi 
woecon kin ihunniunkiyapi. Wikoskalaka 
kin le Olowan wanji wastelake cin he 146 
hee. Heon Olowan kin he yalowanpi can 
yeksuyapi nin ecanmi. 

April 19, 1933 anpetu kin le el St. James 
Tipi Wakan kin ogna Sicangu Owancaya 
Omniciye econpi kin el Wokiksuye Woceki- 
ye eyapi na Mr. Isaac Knife, na wikpskalaka 
kin le atewicaye kin oyate kin wowicaqupi, 
lila wicotapi esa ikipiya wolwicayapi. — Mr. 
Silas Standing Bear, Yuotanin. 

o 

CORN CREEK 

Allen, S. D., April 16, 1733. — Anpao Kin: 

Trinity Chapel etanhan St. Stephen kos- 
kala omniciye etan yewicasipi nom Rent 
omaka icunhan tiwahe iyohi el wocekiye na 
wotanin waste on wowiconkiyapi na Oko- 
dakiciye W akan el wicasa na winyan iyohi 
tokel akta wowasi econpi kte cin hena on 
iwoklak omaunnipi. Yunkan tiwahe woce- 
kiye eyapi kta, na Wowapi Wakan yawa on- 
speiqilciyapi kta, na Anpetu Wakan eca wa- 
cekiye yapi kta. Wica na winyan owe na- 
pinyan el akta sanpa wowasi econ wicun- 
sipi nakun wotapi wakan kin sanpa tanyan 
econ wicunsipi. 

Nakun taku yamni econunsipi qon hena 
on iwoklak unkomanipi. Yunkan lena ee 
Prayer, Pasting and Giving. Heon etanhan 
wicoie kin lena on wicoie wan unkeyapi. 
Yunkan tohanyan unnipi kin icunhan aki- 
hanunkiciyapi kta. Hececa kinhan tohanl 
untapi kinhan Easter kin wanunyakapi kte. 
Na tokata unkinipi kta. Heon etanhan wo- 
cekiye ehapi ehantans unyeksuyapi uncinpi, 
hececa kin sanpa iwasakunyayapi kta. Un- 
kis eya wocekiye on unniksuyapi kte. 

Tiwahe 28 el wiconkipi. 

Nitakuyepi he unkiyepi. 

— Edgar Brown Bear, Morris No Horse. 

CHEYENNE RIVER 
Episcopal Mission Wotanin 
Cherry Creek, S. D.. Anpao Koda : De- 

han St. Andrew’s Chapel tantanhan on taku- 
ku miyecidaotanin kta nina iwacinciye do. 
Eya hekta ptanyetu hetanhan malcoce kin 
den Bishop waste unkitawapi kin wotanin 
waste aumasi qa anpetu dehanyan nahanh 
en waskan qa wicohan kin nina iyomakipi. 
Tokaheya wahi qonhan owacekiye tipi eci- 
y a tan han takuku on en etonwe-pica e 
wanmdaka, qa Wosna-kaga unkitawapi kici 
hena tanyan iwanmdaka qa dehan hena ecen 
aya. Iyotan Okodakiciye wakan opapi en 
unpi hena kaektawapaya owacekiye owico- 
han wanjigji onspewiconkiyapi qa hena 
oyate kin nina iyokipipi. Iyotan dehan te- 


capi kin hena nina waonspewiconkiyapi qa 
hunkakepi kin hena en iyowicapastakapi on 
nina icante mawaste qa Wosnakaga unkita- 
wapi kin nakun nina iyokipi. Tecapi omni- 
ciye — Young People’s Fellowship, qa Church 
School — wakanheja wocekiye woonspe An- 
petu wakan eca yuhapi, qa dena wasicun 
iapi oknayan wicohan econpi ece. Qa tuwe 
dena itancanyanli yuha skan kin he Mr. 
Daniel Eagle-Chasing hee, he Y. P. E. Ad- 
visor heca qa nakun Church school Supt. 
heca. Qa nina tanyan skan qa iyopteye cin 
heon de mdaotanin kta iyecetu wada. He- 
han wahi ohantanhan oyate kin tanyan om 
waun, tanyan woyute ko omakiyapi, qa san- 
pa token tanyan waun kte cin hena ohinni 
atonwanpi ece. Waniyetu opta wakanheja 
yamni tapi qa hena wicawalia. Hehan wica 
qa winyan etanhan takuku tipi owati kin en 
okiyapi, aknawotapi qa oakanyake. Hehan 
decana Mr. Daniel Eagle-Chasing he owa- 
cekiye wicohan den on wawokiyapi tanka 
wan econ, maka maga-iyutapi 120 henakeca 
St. Andrews qu. Qa de wanna Bishop wa- 
ste unkitawapi kin unkokiyakapi qa ecadan 
Executive Secretary tawa kin he usi kta ke- 
ya; ho de yuecetupi kinhan nina wopida 
tanka wan wicasa kin de St. Andrews chapel 
kin ecawicakicon kta. Hehan decana Bishop 
hi qonhan winyan zaptan qa wica wanji he- 
na Wicayusutapi wakan on Bishop pa awi- 
caputaka ; de etanhan yamni kaunjinca etan- 


han Okodakiciye Wakan en ahiopapi qa de 
on owasin wiyuskinpi. Wotanin waste on 
wawokiyapi kta qa hena convocation ekta 
ayapi kta wanjigji ikdaotaninpi. Plecen Ta- 
ku wakan owacekiye wicohan en sanpa qa 
sanpa ounkiyapi hena tanin, qa dena on san- 
pa wocekiye unkeyapi. — Jesus en nitakuyepi 
wan, Abel Thomas, Helper, St. Andrew’s 
Chapel. 


-o- 


It should be remembered that Palestine 
is the Holy Eand not only of Christianity, 

but also of the other two great monotheistic 
religions — Judaism and Islam — and that the 
mission of the Church is definitely a mission 
to them. It should be the aim of our prayer 
and of our work that both should find that 
Jesus Christ came not to destroy but to 
fulfill. — Prayer Eeaflet from the Angelican 
Mission in Jerusalem. 


June 14 will be the fortieth anniversary of 
our two senior active bishops, Bishop Mc- 
Kim of North Tokyo and Bishop Graves of 
Sanghai, who were consecrated on that day 
in 1893. A celebration of this even, a little 
in advancq, is planned for the time when 
Bishop Perry will be in Tokyo, Bishop 
Graves coming over from Shanghai for the 
occasion. 


ASHLEY HOUSE CORRESPONDENCE SCHOOL 

Twenty-fourth Quarter Year April and May, 1933. (Vacation in June. 

The first column after the name indicates the total number of lessons done during 
the quarter. The other columns give the leson numbers and the grade attained. Rev. 
C. C. Rouillard translates the new course “A” or“A D” on the Acts of the Apostles. 

Courses with examinations completed this quarter: No. 29 Isaac Yellow Robe: 

Bible (O. T.) 88.2%; No. 30 Joseph Paints Yellow: Gospels 83.1%; No. 31 Thomas 

Standing Elk: Gospels 85.1%; No. 32 Thamas Standing Elk: Church History 86.2%. 

Acts of 
Apostles 


Done this 

Bible 

Church 

Prayer 


Quarter 

O. T. 

History 

Book 

Gospels 

CROW CREEK 






Charles Longfish . . . 

.. 3 

15 B 

15 A- 

15 BA 


PINE RIDGE 






Wilson Knee 

.. 5 

18-20 B 


* * 

20-21 B- 

Thomas Standing Elk 

K 

d' d' 'S' 

46-47* B 

* * * 

47*B 

Oliver Sun Bear .... 

.. 4 

29-31 C- 

12 CA 

* * 


P R CORN CREEK 






Antoine Zephier .... 

.. 3 

8 A 

8 A 

8 BA 


George Poor Bear . . . 

1-2 

* * * 

47 part 


47 part 

Fred S. Soldier 

.. 1 



9 B- 


Josepl' Paints Yellow 

. 5 

* >!= 

* 'A' * 


47* B- 

ROSEBUD 






Louis Roubideaux . . 

2 


1 BA 

1 B 


J. Driving Hawk 

. 8 

1-2 B 


1-6 BA 


Sam Yellow Cloud . . 

. 2 



1-2 BA 


R. Standing Bear . . . 

. 3 



3-5 CA 


James Yellow Cloud 

. 1 



11 BA 


Solomon Slow Fly . . 

. 4 

26-29 B+ 


* * * 


Albert LaPointe 

. 2 



3-4 B- 


Amos Moccasin 

. 2 



5-6 A- 


Walter Williams . . . . 

. 7 

* * * 

9-12 A- 

A A A 

9-11 B- 

Isaac Yellow Robe . . . 

. 5 

32* B A 

35-36 B- 

28 part 

1-2 B- 

Rev. T. Heminger . . . 

. 5 

* * * 

ijc 'Jf. 

* * * 

24-29 A- 

SANTEE 






Guy Lawrence 

. 6 

1-2 B- 

1-2 CA 



Joseph C. Dudley . . . . 

10 

1-2 A- 

1-4 A- 

1-4 B 


Gabriel Rouillard . . . . 

. 1 

6 B- 




STANDING ROCK 






Sidney Bears Heart . . 

. 4 

* * * 

7-8 B 

♦ * * 

1-2 

J. Standing Cloud . . . 

. 4 

* >fc 

* * * 

* * * 

* * * 

Rev. J. Red Hawk . . . 

. 1 


15 B- 



Patrick Shields 

. 2 

32 part 

37-38 BA 

28 part 


J. Brown Eagle 

.16 

'!< * * 

* * * 

* * * 

36-41 BA 

YANKTON 






George L. Selwyn . . . 

. 8 


3-4 A- 

3-8 B 


Silas Arnold ........ 

. 2 

2-3 A- 




Harvey LeClaire 

. 6 


10-11 BA 

11-14 BA 


Dan Yellow Flair .... 

1-2 



28 part 


NORTFI DAKOTA 






J. White Eagle 

. 2 

5 B A 


7 BA 


WASICUN 






Bruce Swain 

. 3 



A A A 

3-5 A- 


1-2 B 


1-4 B- 


5-8 B 


1-10 B 


*** This indicates that the course has been completed. 

In this quarter 33 men, of whom 5 are new, have done 132 lessons, besides sever- 
al parts of examinations. 


